 ڪراچي (ويب ڊيسڪ) سوشل ميڊيا جي دور ۾ شوبز شخصيتن سميت تقريبن سڀئي مختلف ايپس جو سهارو وٺندي مداحن ۽ دوستن کي پاڻ بابت باخبر رکندا آهن، شايد ان ڪري پرائيويسي نالي جي شيءِ جو تصور ناپيد ٿي ويو آهي.  فيسبڪ، ٽوئٽر، سنيپ چيٽ ۽ انسٽاگرام سيمت ٻين سوشل ميڊيا ايپس اڪائونٽن ذريعي مداح پنهنجين پسنديده شخصيتن جي سرگرمين کان باخبر رهندا آهن پر جيڪڏهن ان شيءِ جو ناجائز فائدو ورتو وڃي ته اهو يقينن غلط هوندو.  اداڪارا عائزا خان کي به شايد اهڙي ئي صورتحال سان منهن ڏيڻو پيو جنهن سبب هن پنهنجو انسٽاگرام پرائيويٽ ڪري ڇڏيو آهي. اڪائونٽ پرائيويسي ڪرڻ سان هاڻي انسٽا واهپيدار سندس جا ويڊيوز ۽ تصويرون نه ڏسي سگھندا سندس جيڪي سندس کي فالو ناهن ڪندا.  عام طور تي واهپيدار پنهنجي پسنديده شوبز يا ٻين شعبن سان واسطو رکندڙ شخصيتن جو اڪائونٽ ته فالو ڪندا آهن پر ٻين جا اڪائونٽ جيڪڏهن پبلڪ هجن ته انهن کي فالو ڪرڻ کان سواءِ به ڏسي سگھجي ٿو، اهڙي ريت لاڳاپيل شخصيت کي غيراخلاقي يا نفرت جوڳن تبصرن سان منهن به ڏيڻو پوندو آهي. آئزا خان پنهنجي انسٽاگرام اسٽوري ۾ ائين ڪرڻ جو سبب ٻڌائيندي لکيو ته مونکي مداح گھرجن فالووز نه.  اداڪارا ڪيپشن ۾ واضح ڪيو ته “ڪڏهن ڪڏهن ڪنهن جي زندگي ۾ داخل ٿيڻ لاءِ در کڙڪائڻ ضروري هوندو آهي. تبصرن ۾ عائزا واضح ڪيو ته هوءَ پهريان کان موجود فالوورز کي ان فالو ناهي ڪري رهي. جيڪي انسٽاگرام واهپيدار عائزا کي فالو ڪرڻ چاهين اهي ريڪوئسٽ موڪلي سگھن ٿا.